b'\n_START_ARTICLE_\nErnst Udet\n_START_SECTION_\nDe la motocicleta a l\'avi\xc3\xb3\n_START_PARAGRAPH_\nNascut a Frankfurt am Main, Udet va cr\xc3\xa9ixer amb un temprament feli\xc3\xa7 i despreocupat a la ciutat bavaresa de M\xc3\xbanic. Fascinat per l\'aviaci\xc3\xb3 des de ben petit solia passar l\'estona prop d\'una f\xc3\xa0brica d\'avions i d\'un destacament de l\'ex\xc3\xa8rcit de l\'aire alemany (en aquest moment principalment d\'aeronaus). Despr\xc3\xa9s d\'accidentar-se amb un aeropl\xc3\xa0 que ell i un amic havien constru\xc3\xaft, finalment vol\xc3\xa0 de veritat en una prova pilot per a la f\xc3\xa0brica Otto Works, la qual visitava sovint, el 1913._NEWLINE_El 2 d\'agost de 1914 intent\xc3\xa0 allistar-se a l\'ex\xc3\xa8rcit, per\xc3\xb2 al mesurar 1,6 m no va ser acceptat. Al mateix agost, quan la Allgemeiner Deutscher Automobil-Club cerc\xc3\xa0 voluntaris amb motocicleta, Udet aplic\xc3\xa0 i fou acceptat. El pare d\'Udet li havia regalat la seva motocicleta quan Ernst havia aprovat els ex\xc3\xa0mens del seu \xc3\xbaltim any. Conjuntament amb 4 amics, Udet fou destinat amb la 26a Divisi\xc3\xb3 de Reserva de W\xc3\xbcrttemberg com a missatger. Despr\xc3\xa9s de prendre mal en un accident amb la seva motocicleta, Udet an\xc3\xa0 a l\'hospital militar. M\xc3\xa9s tard va decidir servir al dip\xc3\xb2sit de Namur. En aquest temps, Udet va contactar amb oficials del sector militar aeri de Chauny els quals recomanaven a Udet allistar-se com a observador. Tot i aix\xc3\xb2, abans de rebre les seves ordres per a ser destinat cap a Chauny, l\'ex\xc3\xa8rcit dispens\xc3\xa0 als motociclistes voluntaris i fou enviat altre cop a reclutament._NEWLINE_Udet torn\xc3\xa0 a intentar en va de ser reclutat, per\xc3\xb2 no fou acceptat com a pilot ni tan sols per als entrenaments a m\xc3\xa8canics oferts per l\'ex\xc3\xa8rcit. Aviat s\'adon\xc3\xa0 per\xc3\xb2, que si fos un pilot entrenat, entraria immediatament a les forces a\xc3\xa8ries. D\'aquesta manera, gr\xc3\xa0cies a un amic de la fam\xc3\xadlia, Gustav Otto, amo de la f\xc3\xa0brica que havia rondat de jove, Udet va rebre entrenament de vol. L\'entrenament li cost\xc3\xa0 2000 marcs i un bany nou fet per l\'empresa de son pare. Udet va obtenir la llic\xc3\xa8ncia de pilot civil a finals de l\'abril de 1915 i conseq\xc3\xbcentment entra a l\'ex\xc3\xa8rcit de l\'aire alemany.\n_START_SECTION_\nCom a observador\n_START_PARAGRAPH_\nInicialment, Udet vol\xc3\xa0 en la Flieger-Abteilung 206, una unitat d\'observadors, com a pilot Unteroffizier (Sergent) amb l\'observador el Tinent Bruno Justinius. Ell i el seu observador guanyaren la Creu de Ferro de segona i primera classe respectivament en tornar sans i estalvis despr\xc3\xa9s que un cable de l\'ala del seu Aviatik B.I bipla\xc3\xa7a s\'hagu\xc3\xa9s trencat. Justinius sort\xc3\xad de la cabina i subject\xc3\xa0 l\'ala per a no perdre l\'estabilitat podent tornar aix\xc3\xad, en lloc d\'aterrar i permetre que els capturessin. Com a resultat del problema amb l\'estructura de l\'Aviatik que caus\xc3\xa0 a Uset i Justinius d\'haver de protagonitzar aquesta gesta, i d\'un incident similar que li cost\xc3\xa0 la vida al Tinent Winter, i al Vizefeldwebel Preiss, l\'Aviatik B. I fou retirat de servei._NEWLINE_M\xc3\xa9s tard, Udet va tindre un consell de guerra per haver accidentat el seu aparell en un incident que l\'ex\xc3\xa8rcit considera de falta de judici. L\'aparell, sobrecarregat amb combustible i bombes, s\'amorr\xc3\xa0 a terra poc despr\xc3\xa9s de despegar. Miraculosament, tant Udet com el seu company van sobreviure. Udet fou arrestat durant set dies._NEWLINE_En el cam\xc3\xad cap al cos de gu\xc3\xa0rdia, se li requerir pilotar al Tinent Hartmann per a observar un bombardeig sobre Belfort. Una bomba tirada amb la m\xc3\xa0 pel tinent, s\'encall\xc3\xa0 al sistema d\'atterratge. Udet maniobr\xc3\xa0 i f\xc3\xa9u acrob\xc3\xa0cies per a desempallegar-se de la bomba. Tan bon punt l\'oficial al c\xc3\xa0rrec se n\'assabent\xc3\xa0, el transfer\xc3\xad a comand\xc3\xa0ncia d\'una unitat de caces. Aix\xc3\xb2 fou a principis de 1916.\n_START_SECTION_\nPilot de ca\xc3\xa7a\n_START_PARAGRAPH_\nA Udet li fou proporcionat un nou Fokker per a volar amb la seva nova unitat, Flieger Abteilung 68 (FA 68), a Habsheim, per\xc3\xb2 al tenir defici\xc3\xa8ncies mec\xc3\xa0niques, s\'accident\xc3\xa0 amb un hangar al despegar. De manera que li fou enviat un altre aparell m\xc3\xa9s antic. El seu primer combat a Habsheim fou un aut\xc3\xa8ntic desastre. Despr\xc3\xa9s de situar-se a la cua d\'un Caudron franc\xc3\xa8s, s\'adon\xc3\xa0 que era incapa\xc3\xa7 de pr\xc3\xa9mer el gallet, i finalment essent atacat pel mateix franc\xc3\xa8s. Una bala li ro\xc3\xa7\xc3\xa0 la galta i li destross\xc3\xa0 les ulleres._NEWLINE_A partir de llavors, va aprendre a atacar agressivament i aconsegu\xc3\xad un gran nombre de vict\xc3\xb2ries, abatent el seu primer oponent el 18 de mar\xc3\xa7 de 1916. En aquesta ocasi\xc3\xb3, va maniobrar per atacar dos aparells francesos, per\xc3\xb2 es top\xc3\xa0 amb una formaci\xc3\xb3 de 23 aparells. Entra en combat des de darrere m\xc3\xa9s amunt, descendint a tot gas amb el seu Fokker D.III, i obrint foc sobre un Farman F.40 a curta dist\xc3\xa0ncia. S\'alluny\xc3\xa0 del bombarder en flames i fumejant, per veure com l\'observador queia des del seient posterior de l\'aparell abatut. Udet ho va descriure aix\xc3\xad: "El fuselatge del Farman pass\xc3\xa0 per sota meu com una torxa gegant... Un home, els seus bra\xc3\xa7os i cames s\'obriren com si fos una granota, caient...era l\'observador. En aquell moment, no penso en ells com si fossin homes. Nom\xc3\xa9s sento una cosa: la vict\xc3\xb2ria, el triomf, la vict\xc3\xb2ria." Aquesta vict\xc3\xb2ria li report\xc3\xa0 a Udet la condecoraci\xc3\xb3 de la Creu de Ferro de primera classe._NEWLINE_Aquell any, el FA 68 es transform\xc3\xa0 en el Kampfeinsitzer Kommando Habsheim abans de convertir-se finalment en la Jagdstaffel 15 el 28 de setembre de 1916. Seria sota l\'\xc3\xbaltim nom d\'aquesta unitat que Udet reclamaria 5 noves vict\xc3\xb2ries, abans de ser transferit a la Jasta 37 al juny de 1917. La primera d\'aquestes, el 12 d\'octubre de 1916, fou dins del que cap, c\xc3\xb2mica. Udet for\xc3\xa7\xc3\xa0 a un Breguet franc\xc3\xa8s a aterrar sa i estalvi sobre territori alemany, aterrant ell mateix al costat per a prevenir que la tripulaci\xc3\xb3 de l\'aparell franc\xc3\xa8s el destru\xc3\xads. Per\xc3\xb2, les rodes que havien estat perforades durant el combat, li feren una mala passada, i l\'aparell acab\xc3\xa0 cap per avall. Tant el vencedor com el ven\xc3\xa7ut acabaren donant-se la m\xc3\xa0 al costat de l\'\xc3\xbanic dels dos aparells que restava funcional, el del ven\xc3\xa7ut._NEWLINE_Al gener de 1917, Udet fou encarregat com Leutnant der Reserve (tinent de reserva). En aquell mateix mes, la Jasta 15 es reequip\xc3\xa0 amb Albatros D.IIIs, nous caces recent fabricats amb dos metralladores Spandau sincronitzades amb les aspes del motor._NEWLINE_Fou durant el seu servei amb la Jasta 15 que Udet escriv\xc3\xad sobre el seu combat amb Georges Guynemer, l\'as d\'asos franc\xc3\xa8s del moment. Un combat de tu a tu a 5000 metres. Guynemer preferia ca\xc3\xa7ar en solitari; era l\'as d\'asos franc\xc3\xa8s del moment i un dels asos amb m\xc3\xa9s vict\xc3\xb2ries de la guerra, amb m\xc3\xa9s de 30._NEWLINE_Udet el va veure venir i els dos van comen\xc3\xa7ar a fer cercles esperant l\'inevitable comen\xc3\xa7ament. Estaven prou prop perqu\xc3\xa8 Udet pogu\xc3\xa9s llegir el "Vieux" del "Vieux Charles" del Spad S.VII de Guynemer. Els dos pilots provaren totes les maniobres acrob\xc3\xa0tiques que coneixien, aconseguint el franc\xc3\xa8s tocar amb una r\xc3\xa0fega l\'ala superior de l\'aparell d\'Udet. Udet l\'evit\xc3\xa0 i maniobr\xc3\xa0 per a avantatgar-se. Per un instant, Udet el tingu\xc3\xa9 en el punt de mira, per\xc3\xb2 les seves metralladores s\'encallaren. Mentre pretenia seguir amb el dogfight, intentava desencallar-les. Guynemer, en veure els problemes del seu oponent, i estant amb superioritat, salud\xc3\xa0 amb la m\xc3\xa0, i marx\xc3\xa0. Udet va descriure la lluita: "Durant uns segons, em vaig oblidar que aquell home era Guynemer, el meu enemic. Era com si hagu\xc3\xa9s estat entrenant amb un antic company sobre el nostre propi camp d\'aviaci\xc3\xb3._NEWLINE_Tots els pilots de la Jasta 15 foren abatuts excepte Udet i el seu comandant, Heinrich Gontermann. Gontermann es convert\xc3\xad en una persona trista, i sempre li deia a Udet, "les bales cauen de la m\xc3\xa0 de D\xc3\xa9u ... tard o d\'hora ens abatran a nosaltres tamb\xc3\xa9."_NEWLINE_Udet deman\xc3\xa0 llavors de ser transferit a la Jasta 37. Gontermann va caure tres mesos m\xc3\xa9s tard, en un accident en que l\'ala del seu aparell es trenc\xc3\xa0. Va romandre en coma durant 24 hores, sense despertar. M\xc3\xa9s tard Udet coment\xc3\xa0: "Fou una bona mort"._NEWLINE_El 19 de juny, Udet fou transferit a la Jasta 37 prussiana._NEWLINE_A finals de novembre, Udet ja era un \'triple as\' i Jastaf\xc3\xbchrer. Model\xc3\xa0 els seus atacs imitant aquell de Guynemer, apareixent des de m\xc3\xa9s al\xc3\xa7ada i anant a buscar l\'aparell de cua de les formacions abans que els altres s\'adonessin que passava. El seu comandant a la Jasta 37, Kurt Grasshoff, testimoniant un d\'aquests atacs, el seleccion\xc3\xa0 per a comandar l\'esquadr\xc3\xb3 quan Grasshoff fou transferit, tot i que Udet era m\xc3\xa9s jove que la majoria de pilots. Aquesta promoci\xc3\xb3, el 7 de novembre de 1917, segu\xc3\xad amb la condecoraci\xc3\xb3 de la Royal House Order of Hohenzollern sis dies m\xc3\xa9s tard._NEWLINE_Tot i semblar de naturalesa fr\xc3\xadvola, agaradar-li el beure fins tard i les dones, demostr\xc3\xa0 ser un comandant d\'esquadr\xc3\xb3 excel\xc2\xb7lent. Dedicava moltes hores a entrenar als pilots recent arribats, amb especial \xc3\xa8mfasi en la precisi\xc3\xb3 del tir, ja que era essencial per a assolit l\'\xc3\xa8xit.\n_START_SECTION_\nFlying Circus\n_START_PARAGRAPH_\nL\'\xc3\xa8xit d\'Udet capt\xc3\xa0 l\'atenci\xc3\xb3 gr\xc3\xa0cies a la seva habilitat, rebent una invitaci\xc3\xb3 per a formar part del Flying Circus, Jagdgeschwader 1, una unitat d\'elit d\'asos alemanys sota el comandament del fam\xc3\xb3s Bar\xc3\xb3 Roig, Manfred von Richthofen. Richthofen condu\xc3\xad durant tot un dia per acabar reunint-se amb Udet, mentre aquest intentava clavar la seva tenda de campanya sota la pluja a Flandes. Remarcant que Udet comptava amb 20 vict\xc3\xb2ries, Richthofen digu\xc3\xa9: "Per a nosaltres sembles prou madur i preparat. T\'agradaria?"._NEWLINE_\xc3\x89s clar que Udet voldria. Despr\xc3\xa9s de veure\'l destruir un punt d\'artilleria amb un atac frontal, Richthofen li confer\xc3\xad el comandament de la Jasta 11, l\'esquadr\xc3\xb3 que fins llavors von Richthofen havia comandat. Richthofen tamb\xc3\xa9 havia comandat les Jasta 4, 6 i 10._NEWLINE_L\'entusiasme d\'Udet vers Richthofen era il\xc2\xb7limitat. Richthofen exigia lleialtat i dedicaci\xc3\xb3 total dels seus pilots, traient-se de sobre r\xc3\xa0pidament tot aquell que no ho complia. Al mateix temps, tractava tots els seus pilots amb tota consideraci\xc3\xb3. Per exemple, quan tocava demanar provisions, negociava favors a canvi de fotos firmades d\'ell "dedicades al meu apreciat company de lluita". Udet comentava que gr\xc3\xa0cies a aquestes imatges signades, "... les salsitxes i el pernil mai s\'acabaven"._NEWLINE_Una nit van convidar a un pilot angl\xc3\xa8s que havia estat capturat a sopar, tractant-lo com un invitat m\xc3\xa9s. Qun aquest s\'excus\xc3\xa0 per anar al bany, els alemanys van actuar intentant fer veure que no estaven vigilant que no intent\xc3\xa9s escapar. En tornar, l\'angl\xc3\xa8s digu\xc3\xa9: "Mai podria perdonar-me decebre uns anfitrions com vosaltres". Tot i aix\xc3\xb2, aquest pilot s\'escaparia m\xc3\xa9s tard d\'una altra unitat._NEWLINE_Udet considerava a Richthofen cient\xc3\xadfic en batalla i fred en els seus combats, descrivint els seus ulls blaus i el sol radiant en els seus cabells rossos. A Richthofen li agradava ametrallar a l\'enemic en formaci\xc3\xb3, amb les dues metralladores, abatent un gran nombre d\'aparells. Va ser el primer a implementar la idea de la "base avan\xc3\xa7ada". Mentre que l\'enemic podia fer tres sortides al dia, Richthofen en podia fer 5cinc. En dogfights l\'atac frontal era el seu preferit._NEWLINE_Richthofen fou abatut a l\'abril de 1918, mentre Udet no era al front. Havia estat enviat a descansar a causa d\'una dolorosa infecci\xc3\xb3 d\'orella, que havia evitat de tractar tant com havia pogut. Mentre estava a casa, torn\xc3\xa0 a relacionar-se amb la seva estimada de la inf\xc3\xa0ncia, Eleanor "Lo" Zink. Tan bon punt va ser notificat que seria condecorat amb la Pour le M\xc3\xa9rite, es prepar\xc3\xa0 per a impressionar-la. Pint\xc3\xa0 el seu nom al lateral dels seus caces Albatros i Fokker D VII. A m\xc3\xa9s a la cua d\'aquest \xc3\xbaltim hi escriv\xc3\xad el missatge "Du doch nicht" - "Clarament, tu no."_NEWLINE_De von Richthofen, Udet en digu\xc3\xa9: "Fou l\'home m\xc3\xa9s senzill que mai hagi conegut. Prussi\xc3\xa0 de cap a peus, i el millor dels soldats."_NEWLINE_Udet retorn\xc3\xa0 a la JG 1 en contra del recomanat pel doctor, i rest\xc3\xa0 en aquesta unitat fins al final de la guerra, comandant la Jasta 4. Aconsegu\xc3\xad 20 vict\xc3\xb2ries nom\xc3\xa9s a l\'agost, principalment contra pilots brit\xc3\xa0nics. Udet esdevindria un heroi nacional gr\xc3\xa0cies a les seves 62 vict\xc3\xb2ries confirmades. Tot i aix\xc3\xb2, no tingu\xc3\xa9 mai bona relaci\xc3\xb3 amb el successor de von Richthofen, Hermann Goering, i m\xc3\xa9s tard, fins i tot posaria en dubte els \xc3\xa8xits de Goering durant la guerra._NEWLINE_Udet fou un dels primers pilots a sobreviure gr\xc3\xa0cies a un paracaigudes. El 29 de juny de 1918, salt\xc3\xa0 despr\xc3\xa9s de xocar amb un Breguet franc\xc3\xa8s. El seu arn\xc3\xa8s s\'enganx\xc3\xa0 amb el tim\xc3\xb3 necessitant trencar-lo per a alliberar-se\'n. El paracaigudes no es va obrir fins que estava a uns 250 peus de terra (poc m\xc3\xa9s de 80 metres), causant-li una lesi\xc3\xb3 al turmell._NEWLINE_El 28 de setembre de 1918, Udet fou ferit a la cuixa, i encara s\'estava recuperant d\'aquesta ferida el dia de l\'armistici, 11 de novembre de 1918, quan la guerr\xc3\xa0 acab\xc3\xa0.\n_START_SECTION_\nPer\xc3\xadode d\'entreguerres\n_START_PARAGRAPH_\nEntre la Primera i la Segona Guerres Mundials, Udet fou inicialment conegut per la seva feina de pilot de proves i fam\xc3\xb3s pel seu comportament d\'home centre d\'atenci\xc3\xb3 de les mirades. Pilot\xc3\xa0 per al cinema i en exhibicions. Va apar\xc3\xa8ixer en tres pel\xc2\xb7l\xc3\xadcules amb Leni Riefenstahl: Die wei\xc3\x9fe H\xc3\xb6lle vom Piz Pal\xc3\xbc (1929), St\xc3\xbcrme \xc3\xbcber dem Montblanc (1930), i S.O.S. Eisberg (1933). Aquesta feina el dugu\xc3\xa9 a Calif\xc3\xb2rnia. Al n\xc3\xbamero d\'octubre de 1933 de la revista New Movie Magazine hi apareix una foto de Carl Laemmle, Jr. en favor d\'Udet a Hollywood. Laemmle era l\'amo d\'Universal Studios que havia fet S.O.S. Eisberg com a co-producci\xc3\xb3 EUA-Alemanya. Udet fou invitat a les National Air Races de Cleveland (Ohio)._NEWLINE_Es cas\xc3\xa0 amb "Lo" el 25 de febrer de 1920; tot i aix\xc3\xb2, el matrimoni dur\xc3\xa0 menys de tres anys. Es divorciaren el 16 de febrer de 1923. Es diu que Udet havia tingut diverses amants. \xc3\x89s cert que tenia nombroses qualitats, sabia fer malabars, dibuixar, i era l\'\xc3\xa0nima de la festa all\xc3\xa0 on anava._NEWLINE_L\'aventura de la vida d\'Udet continu\xc3\xa0 sense pauses despr\xc3\xa9s de la guerra. En tornar a casa, es va haver de defensar d\'un comunista que li volia arrencar les medalles del pit. Udet i Ritter von Greim realitzaven dogfights d\'exhibici\xc3\xb3 per a l\'organitzaci\xc3\xb3 per l\'alliberament dels presoners de guerra a Bav\xc3\xa0ria. Fou convidat a comen\xc3\xa7ar el primer servei internacional aeri entre Alemanya i \xc3\x80ustria, per\xc3\xb2 despr\xc3\xa9s del primer vol la comissi\xc3\xb3 aliada li confisc\xc3\xa0 l\'aparell._NEWLINE_Aquests esfor\xc3\xa7os per\xc3\xb2, van ser bona publicitat per a Udet. Un nord-americ\xc3\xa0, William Pohl de Milwaukee, li telefon\xc3\xa0 amb una oferta per a donar suport a una empresa de fabricaci\xc3\xb3 d\'avions. Udet Flugzeug va n\xc3\xa9ixer a Milbertshofen. La seva intenci\xc3\xb3 era construir aparells petits de manera que hi hagu\xc3\xa9s un gran p\xc3\xbablic que els pogu\xc3\xa9s fer volar. Per\xc3\xb2 aviat va tindre problemes amb la comissi\xc3\xb3 aliada i la f\xc3\xa0brica va passar a ser una granja de pollastres i d\'abelles per a fer mel._NEWLINE_El primer aparell de la companyia d\'Udet fou el U2. Udet pilot\xc3\xa0 el segon model, el U4, a la carrera de la Copa Wilbur de Buenos Aires representant al Aero Club Aleman. Fou clarament superat, i el club va voler que comerci\xc3\xa9s amb tabac per a reemborsar les despeses ocasionades per la participaci\xc3\xb3, per\xc3\xb2 Udet ho refus\xc3\xa0. Fou tret d\'aquest embolic per l\'amo de la companyia ferroviaria argentina, un home d\'ascend\xc3\xa8ncia sueca anomenat Tornquist, pag\xc3\xa0 el compte._NEWLINE_El 1924, Udet abandon\xc3\xa0 Udet Flugzeug quan aquests decidiren crear un aparell de quatre motors, que era m\xc3\xa9s gran i per tant no per al p\xc3\xbablic general. Ell i un altre company de la guerra, Angermund, comen\xc3\xa7aren una empresa d\'exhibici\xc3\xb3 d\'aparells a Alemanya, que fou exitosa, encara que Udet afirm\xc3\xa9s; "En aquests temps fins i tot aix\xc3\xb2 es fa pesat. ... Romanem aqu\xc3\xad, al present, lluitant per guanyar-nos les vides. No sempre \xc3\xa9s f\xc3\xa0cil. ... Els pensaments tornen al passat, als temps on lluitar per les nostres vides si que tenia sentit"._NEWLINE_Udet i altres companys de guerra semblaven incombustibles. Ell i un amic, Suchocky, esdevingueren pilots d\'una exedici\xc3\xb3 de gravaci\xc3\xb3 a l\'\xc3\x80frica. El c\xc3\xa0mara era un altre veter\xc3\xa0 de guerra, Schneeberger, a qui Udet anomenava "Flea", i el guia era Siedentopf, qui havia tingut una finca a l\'\xc3\x80frica Oriental._NEWLINE_Udet descriv\xc3\xad un incident a l\'\xc3\x80frica, on diu els lleons saltaven per esgarrapar l\'aparell quan volava a molt baixa al\xc3\xa7ada, un d\'ells aconseguint esgarrapar una de les ales de l\'aparell de Suchocky. L\'expedici\xc3\xb3 tamb\xc3\xa9 s\'aventur\xc3\xa0 al Figtree Hotel, constru\xc3\xaft per Lord Lovelace, i anaren de ca\xc3\xa7a amb un americ\xc3\xa0 anomenat Sullivan.\n_START_SECTION_\nConstruint la Luftwaffe\n_START_PARAGRAPH_\nTot i no estar interessat en la pol\xc3\xadtica, Udet entr\xc3\xa0 al Partit Nazi el 1933, quan G\xc3\xb6ring li va prometre que li compraria dos aparells estatunidencs, el Curtiss Hawk II bipl\xc3\xa0 (la versi\xc3\xb3per exportacions del Goshawk Helldiver). Els avions foren utilitzats per a avaluar-los i posar-los a prova i tingueren una influ\xc3\xa8ncia notable en la idea dels bombarders alemanys, com ara el Junkers Ju 87 (Stuka). Tamb\xc3\xa9 els van fer servir per a exhibicions durant les olimp\xc3\xadades d\'estiu de 1936. Udet pilot\xc3\xa0 un d\'aquests, que va sobreviure a la guerra i ara \xc3\xa9s exposat al Museu d\'Aviaci\xc3\xb3 Polon\xc3\xa8s._NEWLINE_Despr\xc3\xa9s de les proves dels Ju 87 (Stuka), tot i que els Ju 87 havien estat qualificats d\'excel\xc2\xb7lents hi faltava poc perqu\xc3\xa8 fossin finalment acceptats per a la producci\xc3\xb3, una ordre confidencial enviada el 9 de juny de 1936 pel Generalfeldmarschall Wolfram von Richthofen obligava a aturar el desenvolupament d\'aquests. Aix\xc3\xb2 no obstant, Udet immediatament s\'opos\xc3\xa0 a les ordres de von Richthofen i el desenvolupament dels Ju 87 tir\xc3\xa0 endavant._NEWLINE_Udet esdevingu\xc3\xa9 un dels m\xc3\xa0xims defensors d\'aquests bombarders, acreditant-se per haver-lo introdu\xc3\xaft a la Luftwaffe, que ja havia estat interessada en aquests aparells. El 1936, gr\xc3\xa0cies a les seves connexions pol\xc3\xadtiques, havia estat nomenat comandant de la T-Amt, la unitat de desenvolupament del ministeria de l\'aire del Reich. Tot i aix\xc3\xb2, no tenia cap inter\xc3\xa8s en aquesta feina, especialment de la burocr\xc3\xa0cia que comportava, i les pressions li reportaren una addicci\xc3\xb3 a l\'acohol (brandy i conyac)._NEWLINE_Al gener de 1939, Udet visit\xc3\xa0 el Nord d\'\xc3\x80frica itali\xc3\xa0 (Africa Settentrionale Italiana, o ASI), on acompany\xc3\xa0 al Mariscal itali\xc3\xa0 Italo Balbo en un vol. A principis de 1939, hi havia diversos signes de cooperaci\xc3\xb3 entre els militars alemanys i italians. Al febrer de 1939, Udet esdevingu\xc3\xa9 Generalluftzeugmeister (el director general d\'equipament de la Luftwaffe). _NEWLINE_Amb l\'esclat de la Segona Guerra Mundial, els seus conflictes interns es feren m\xc3\xa9s intensos. La producci\xc3\xb3 d\'aparells requerida era molt superior a la que la ind\xc3\xbastria alemanya podia proporcionar, amb acc\xc3\xa9s il\xc2\xb7limiat a materials preciats com ara l\'alumini. G\xc3\xb6ring responia a aquest problema simplement mentint, cosa que enfad\xc3\xa0 encara m\xc3\xa9s a Udet. Despr\xc3\xa9s de la derrota de la Luftwaffe a la Batalla d\'Anglaterra, G\xc3\xb6ring intent\xc3\xa0 evadir-se de la ira de Hitler culpant a Udet. L\'Operaci\xc3\xb3 Barbarossa de Hitler, que pretenia atacar a la Uni\xc3\xb3 Sovi\xc3\xa8tica condu\xc3\xad a Udet a la desesperaci\xc3\xb3.\n_START_SECTION_\nSu\xc3\xafcidi\n_START_PARAGRAPH_\nEl 17 de novembre de 1941, Udet se su\xc3\xafcid\xc3\xa0, disparant-se un tret al cap mentre parlava pel tel\xc3\xa8fon amb la seva n\xc3\xb2via. Les evid\xc3\xa8ncies indiquen que la seva mala relaci\xc3\xb3 amb G\xc3\xb6ring, Erhard Milch i el Partit Nazi en general fou la causa de la seva depressi\xc3\xb3 mental._NEWLINE_Tal com diu la biografia d\'Udet, The Fall of an Eagle (La caiguda d\'una \xc3\xa0guila), va escriure una nota suicida en llapis vermell que incluia: "Ingelein, perqu\xc3\xa8 m\'has deixat?" i "Iron One, ets el responsable de la meva mort." "Ingelein" es referia a la seva n\xc3\xb2via, Inge Bleyle, i "Iron One" a Hermann G\xc3\xb6ring. El llibre The Luftwaffe War Diaries explica quelcom similar, que Udet havia escrit: "Reichsmarschall, perqu\xc3\xa8 m\'has abandonat?" en vermell al cap\xc3\xa7al del seu llit._NEWLINE_\xc3\x89s possible que un afer que Udet havia tingut amb una agent sovi\xc3\xa8tica, Martha Dodd durant els anys 30 hagu\xc3\xa9s tingut import\xc3\xa0ncia en aquests fets. Arxius fets p\xc3\xbablics als 90 confirmaren aquesta teoria, al demostrar que hi havia hagut connexions amb els moviments de Dodd._NEWLINE_El su\xc3\xafcidi d\'Udet fou amagat al p\xc3\xbablic, i en el seu funeral fou tractat com un heroi que havia perdut la seva vida mentre provava una nova arma. De cam\xc3\xad per atendre el funeral d\'Udet, l\'as de la Segona Guerra Mundial Werner M\xc3\xb6lders mor\xc3\xad en un accident d\'aviaci\xc3\xb3. Udet fou enterrat al Cementiri d\'Invalidenfriedhof, situat a Berl\xc3\xadn. M\xc3\xb6lders fou enterrat al costat del mateix Udet i Manfred von Richthofen.'